recursal/SuperWikiNEXT-32B huggingface dataset:
**داعی اسلام**: صادق بستوی کی غیرمنقوط شاہنامہ اسلام طرز پر لکھی گئی سیرت پر پہلی منظوم کتاب۔

وجہ تصنیف
---------

’’ سیرت طیبہ ایسا موضوع ہے جس پر الگ الگ انداز میں کثرت سے کتابیں لکھی گئیں۔ میں بھی اس موضوع پر ایک کتاب لکھنے کا خواہش مند تھا لیکن ایسا کوئی پہلو نظر نہیں آ رہا تھا جس میں کچھ جدت ہو۔ اسی دوران دارلعلوم دیوبند جانا ہوا۔ وہاں دارا لعلوم کے ممتاز استاذ مولانا عبد الرحیم بستوی کے یہاں قیام ہوا۔ ان کے پاس ولی رازی کی نثر میں غیر منقوط کتاب ’ہادی عالم ‘ رکھی ہوئی تھی۔ مولانا عبد الرحیم بستوی مجھ سے کہا کہ تم اس کو منظوم کردو۔ میں وہاں سے آکر اس کام میں لگ گیا اور آج آپ کے سامنے ’داعی اسلام ‘ کے نام سے غیر منقوط شاہنا مہ اسلام موجود ہے‘‘۔

بڑا کارنامہ
-----------

صادق بستوی نے ولی رازی کی کتاب دیکھ کرداعی اسلام لکھنے کی ترغیب حاصل کی ،لیکن ان کا کارنامہ ولی رازی سے بڑا ہے۔ کیوں کہ اہلِ علم و دانش اور نکتہ سنجانِ فکر و نظر بخوبی واقف ہیں کہ صنعت غیر منقوطہ میں نثر کے مقابلے میں منظوم کتاب لکھنا اور وہ بھی سیرتِ پاک ایسے نازک موضوع پر کس قدر مشکل ہے۔ جہاں اس صنعت کے ساتھ ساتھ اوزان وبحور اور قوافی کی پابندیاں ایک طرف،اسلام کی عائد کردہ پابندیاں بھی قدم قدم پر پا بہ زنجیر بنتی ہیں۔

نمونہ کلام
----------

|  |  |  |
| --- | --- | --- |
| سلام اس کو کہ اس کا ہر عمل وحی الہٰی ہے |  | سلام اس کو کہ اس کا کلمہ گو ہر مور و ماہی ہے |

|  |  |  |
| --- | --- | --- |
| سلام اس کو کہ اک امی مگر اک ہادیٔ کامل |  | مطہر اور طاہر اک رسولؐ اک حاکم عادل |

اعزازات
-------

داعی اسلام پر صادق بستوی کو اترپردیش اردو اکادمی کے ادبی انعام اور حمدو نعت اکیڈمی نئی دہلی کی طرف سے حسان بن ثابت ایوارڈ سے نوازاگیاہے۔ 
جس کام نے ان کو شہرت کے بام عروج پر پہنچایا وہ بغیرنقطے والی کتاب ہے۔ ان کی جادوئی کتاب ’داعی اسلام ‘ منظر عام پر آتے ہی چہار جانب اس کی دھوم مچ گئی اور گوشۂ گمنامی میں خاموشی سے کام کرنے والے صادق بستوی راتوں رات پوری اردو دنیا میں مشہور ہو گئے۔ اس کتاب کو ہندوستان سے زیادہ پاکستان میں مقبولیت حاصل ہوئی اور وہاں متعددجعلی ایڈیشن شائع ہوئے۔ یہ کتاب دراصل حفیظ جالندھری کی شاہنامہ اسلام کی طرز پر غیر منقوط کلام ہے۔

حوالہ جات
---------

1. ↑  ناخواندہ گھر میں پیدا ہونے والے شخص نے لکھی بغیر نقطے کی کتاب
**بینجمن نکولس کوپر** (پیدائش: 10 فروری 1992ء) ایک آسٹریلوی-ڈچ کرکٹ کھلاڑی ہے۔ وہ 2014ء کے آئی سی سی ورلڈ ٹوئنٹی 20 ٹورنامنٹ میں نیدرلینڈز کے لیے کھیلا۔جنوری 2022ء میں، کوپر نے بین الاقوامی کرکٹ سے ریٹائرمنٹ کا اعلان کیا۔ وہ ساتھی کرکٹ کھلاڑی ٹام کوپر کے بھائی ہیں، جو نیدرلینڈز کے لیے بھی کھیلتے تھے لیکن حال ہی میں آسٹریلیا کی ڈومیسٹک کرکٹ پر توجہ مرکوز کی ہے۔ وہ اپنی والدہ کے ذریعہ نسل کے لحاظ سے ڈچ شہری ہیں جو نیدرلینڈ نیو گنی میں پیدا ہوئے تھے۔

### کیریئر

کوپر نے 9 ستمبر 2015ء کو 2015ء کے آئی سی سی انٹرکانٹینینٹل کپ میں اسکاٹ لینڈ کے خلاف ہالینڈ کے لیے اپنا فرسٹ کلاس ڈیبیو کیا۔ اس نے فروری 2017ء میں ہانگ کانگ کے خلاف اپنے دوسرے میچ میں، انٹرکانٹینینٹل کپ میں بھی اپنی پہلی فرسٹ کلاس سنچری بنائی۔. اس میچ میں، اس نے اور پیٹر سیلر نے فرسٹ کلاس میچ میں کسی بھی وکٹ کے لیے سب سے زیادہ شراکت کا نیا ڈچ ریکارڈ قائم کیا اور انٹرکانٹینینٹل کپ میں چھٹی وکٹ کی سب سے زیادہ شراکت داری، جب انھوں نے 288 رنز بنائے۔ دسمبر 2017ء میں، 2015-17ء آئی سی سی ورلڈ کرکٹ لیگ چیمپیئن شپ میں، کوپر نے لسٹ اے کرکٹ میں اپنی پہلی سنچری بنائی اور ورلڈ کرکٹ لیگ میں کسی بھی وکٹ کے لیے سب سے زیادہ پارٹنرشپ بنائی، جس میں ویزلی بیریسی کے ساتھ بیٹنگ کرتے ہوئے 236 رنز بنائے۔ جولائی 2018ء میں، کوپر کو نیدرلینڈز کے ون ڈے انٹرنیشنل اسکواڈ میں نیپال کے خلاف سیریز کے لیے نامزد کیا گیا۔ جولائی 2019ء میں، کوپر کو یورو ٹی ٹونٹی سلیم کرکٹ ٹورنامنٹ کے افتتاحی ایڈیشن میں ایمسٹرڈیم نائٹس کے لیے کھیلنے کے لیے منتخب کیا گیا۔ تاہم اگلے مہینے ٹورنامنٹ منسوخ کر دیا گیا۔ ستمبر 2019ء میں، کوپر کو متحدہ عرب امارات میں 2019ء کے آئی سی سی ٹی ٹونٹی ورلڈ کپ کوالیفائر ٹورنامنٹ کے لیے ڈچ اسکواڈ میں شامل کیا گیا۔ وہ ٹورنامنٹ میں ہالینڈ کے لیے نو میچوں میں 246 رنز بنا کر سب سے زیادہ رنز بنانے والے کھلاڑی تھے۔ اپریل 2020ء میں، وہ سترہ ڈچ میں مقیم کرکٹرز میں سے ایک تھے جنہیں ٹیم کے سینئر اسکواڈ میں شامل کیا گیا تھا۔ ستمبر 2021ء میں، کوپر کو 2021ء کے آئی سی سی مینز ٹی ٹونٹی ورلڈ کپ کے لیے ڈچ اسکواڈ میں شامل کیا گیا۔

حوالہ جات
---------
**حصین بن عبد الرحمٰن بن عمرو بن سعد بن معاذ الانصاری اشہلی** ، کنیت ابو محمد المدنی، ان کے بارے میں کہا جاتا ہے کہ وہ حصین بن عبد الرحمٰن بن اسعد بن زرارہ ہیں، آپ ایک تابعی ، محدث اور حدیث نبوی کے راوی ہیں۔جو ایک مقلد اور حدیث کے راوی ہیں۔آپ کی وفات 126ھ میں ہوئی۔

### روایت حدیث

اسید بن حضیر رضی اللہ عنہ سے مروی ہے لیکن انھوں نے اس کا ذکر نہیں کیا، انس بن مالک، زید بن محمد بن مسلمہ، عبد اللہ بن عباس، عبد الرحمٰن بن ثابت اشہلی، محمود بن عمرو الانصاری، محمود بن لبید اور ابو عبیدہ بن حذیفہ۔ اس کی سند سے روایت ہے: حجاج بن ارطاۃ، عتبہ بن جبیرۃ مدنی، محمد بن اسحاق بن یسار، ان کے بیٹے محمد بن حسین بن عبد الرحمٰن اشہلی اور محمد بن صالح الازرق۔

### جراح و تعدیل

امام ابن حبان نے ان کا تذکرہ کتاب الثقات میں کیا ہے تو گویا اس کی روایت ان کے اصحاب سے مرسل ہے، الآجری کہتے ہیں کہ میں نے ابوداؤد سے اس کے بارے میں پوچھا۔ اور اس نے کہا: "حسن حدیث ہے" جب انھوں نے اسید بن حضیر کی سند سے اپنی حدیث بیان کی تو ابوداؤد نے کہا: "لیس بالمتصل۔" اسے ابوداؤد اور نسائی نے روایت کیا ہے۔

### وفات

آپ نے 126ھ میں وفات پائی ۔

حوالہ جات
---------

1. ↑  جمال الدين المزي (1980)، تهذيب الكمال في أسماء الرجال، تحقيق: بشار عواد معروف (ط. 1)، بيروت: مؤسسة الرسالة، ج. 6، ص
2. ↑  ابن حجر العسقلاني (1908)، تهذيب التهذيب، حيدر آباد: دائرة المعارف العثمانية، ج. 2، ص. 381
دروازہ، جس کے آئینوں پر مہین پردے ہیں اور ان پر بلیاں اتری ہوئی ہیں۔
**پردہ** (انگریزی: Curtain) ایک ایسا کپڑا ہوتا ہے جس کا مقصد یا تو روشنی کو روکنا یا اس کے شعاعوں کی تمازت کو کم کرنا یا (جیسا کہ شَوَر پردے کے ساتھ ہے) پانی کو روکنا۔ پردہ قابل منقل بھی ہوتے ہیں، جیسے کہ تمثیلی نمائش کے دوران ناٹک شروع ہونے سے پہلے پردہ ہٹا دیا جاتا ہے۔ یہ اشارہ ہے کہ اب فن کار اصل ڈراما اپنی ادا کاری کے ذریعے پیش کریں گے۔ ایضًا ناٹک کے ختم کے بعد پردہ دوبارہ پڑ جاتا ہے اور یہ حاضرین کو ایک اشارہ ہوتا ہے کہ ناٹک ختم ہو چکا ہے اور وہ اپنے مقاموں سے اٹھ سکتے ہیں۔ کچھ مقامات پر جیسے شادی خانوں میں کئی بار مضبوط پردے لگا دیے جاتے ہیں جو اگر چیکہ قابل منتقل ہوتے ضرور ہیں، مگر وہ بے حد وزنی ہوتے ہیں۔ اس کا مقصد حاضرین میں تفریق کرنا ہوتا ہے۔ جیسے کہ موقع کی مناسبت سے زنانہ اور مردانہ کی تفریق۔

پردوں میں ان کی سطح کو لے کر بھی فرق ہو سکتے ہیں۔ کچھ پردے بے حد موٹے ہو سکتے ہیں، جن کی وجہ سے آر پار نہیں دکھتا۔ کچھ پردے مہین ہوتے ہیں، جن کے آر پار سب کچھ منظر عام پر ہوتا ہے۔ پردے مختلف رنگ کے ہوتے ہیں۔ بھارت میں ہسپتال کے کے پردے بالعموم ہرے ہوتے ہیں۔ اس کے علاوہ کچھ پردے پلاسٹک کے بھی بنتے ہیں۔

سوویت اتحاد کے دور میں آہنی پردہ کی ایک اصطلاح بہت عام تھی۔ اس کے ذریعے سوویت اتحاد اور ایضًا دیگر اشتراکی ممالک سے باقی دنیا کی رسائی کا نہ ہونا مراد تھا۔ پردہ مجازًا چیزوں کے چھپنے کو بھی کہا جاتا ہے۔ اس لیے معاملات کے اخفا کو پردہ داری کہا جاتا ہے۔ عورتیں جب کسی سے پردہ کرنے کی بات کہتی ہیں، اس سے مراد شخص کا نامحرم ہونا ہوتا ہے۔ پردہ دار خاتون عمومًا یا تو برقع بہنتی ہے یا پھر چادر اور اسکارف پہن کر عوامی جگہوں میں گھومتی پھرتی ہے۔

اسلامی معاشرے میں عورتوں کا حجاب نہیں اپنانا بے پردگی کہا جاتا ہے، جسے مذہبی لوگ مذموم سمجھتے ہیں۔

مزید دیکھیے
-----------

* پردہ (ضد ابہام)

حوالہ جات
---------

1. ↑  "بے پردگی کا انجام اور اس کی سزا"۔ 13 نومبر 2019 میں اصل سے آرکائیو شدہ۔ اخذ شدہ بتاریخ 13 نومبر 2019  الوسيط `|url-status=` تم تجاهله (معاونت)
آپریشن گرینڈ سلام، آپریشن جبرالٹر کی ناکامی کے بعد یکم ستمبر 1965ء کو میجر جنرل اختر حسین ملک کی قیادت میں شروع کیا گیا تھا جس کا بڑا مقصد سرحدی قصبے اکھنور پر قبضہ کرکے بھارتی فوج کے مقبوضہ کشمیر میں داخلے کے واحد راستے کو بند کرنا تھا۔ اس آپریشن کے تحت اکھنور کے قصبے پر قبضہ کرنا تھا، میجر جنرل اختر حسین ملک نے 5 ستمبر 1965ء کو ایک اور گاؤں جوڑیاں پر قبضہ کر لیا تھا اور اکھنور کی طرف کامیابی سے پیش قدمی جاری تھی۔ جنرل ایوب خان کے مطابق چونکہ اکھنور کا قصبہ کشمیر کو بھارت سے ملاتا ہے اس لیے اکھنور پر قبضہ کرنے کا مطلب یہ ہوگا کہ بھارتی فوج مقبوضہ کشمیر میں ہتھیار ڈالنے پر مجبور ہو جائے گی۔ آپریشن گرینڈ سلام کے آغاز میں پاکستان کو خاطر خواہ کامیابی ملی مگر عین آپریشن کے درمیان میں کمانڈر انچیف جنرل موسیٰ خان کے ڈویژن کمانڈر تبدیل کرنے کے فیصلے نے بازی بھارت کے حق میں پلٹ دی۔ ایک بھارتی جنرل کے مطابق عین اس وقت جب اکھنور کا قصبہ پکے ہوئے پھل کی طرح پاکستان کی جھولی میں گرنے کو تیار تھا اس وقت پاکستانی فوج کی طرف سے ڈویژن کمانڈروں کی تبدیلی نے بھارتی فوج کو بچا لیا۔ ساتویں انفنٹری ڈویژن کے نئے کمانڈر میجر جنرل یحییٰ خان بنے جنھوں نے بعد میں یہ کہا کہ انھیں اکھنور پر قبضہ کرنے کا ٹاسک دیا ہی نہیں گیا تھا۔
**یوسف ایسٹس** (پیدائش 1 جنوری 1944ء جوزف ایسٹس) امریکی مذہبی شخصیت ہے جنھوں نے 1991ء میں مسیحیت چھوڑ کر اسلام قبول کیا۔

ابتدائی زندگی
-------------

یوسف ایک مسیحی امریکی خاندان میں پیدا ہوئے۔ ان کا گھرانہ نئے چرچز اور مسیحی اسکول بنانے کے لیے معروف تھا۔ جب آپ بارہ سال کے تھے تب ہی آپ کو ہوسٹن ٹیکساس میں بپتسمہ دیا گیا۔ یوسف ہر چرچ کے بارے میں معلومات اور مہارت حاصل کرتے رہے۔

قبول اسلام
----------

انھوں نے ہندو اور بدھ مذہب کے ساتھ کئی دیگر مذاہب کا بھی مطالعہ کیا مگر اس وقت ابتدا میں دین اسلام سے دل میں اتنا بغض تھا کہ کبھی اس کے بارے میں جاننے کی کوشش نہ کی۔ آپ کے والد تو چرچ میں منسٹر تھے ہی ان کو بھی مذہبی موسیقی کا منسٹر بنادیا۔ تیس سال تک یوسف نے اپنے والد کے ساتھ مل کر کاروبار کیا اور اس سے کروڑ پتی بن گئے۔ ان کے والد نے انھیں اپنے ایک نئے بزنس پارٹنر سے ملنے کو کہا جو ایک مصری مسلمان تھا۔ لفظ مسلمان سنتے ہی آپ نے پوری کوشش کی کہ اس سے نہ ملا جائے مگر والد کے اصرار پر ملنے کو تیار ہو گئے۔ جس دن ملاقات تھی اس دن چرچ سے ایک بڑا سا مذہبی جبہ پہنا، گلے میں ایک چمکیلا سا کراس لٹکایا اور ایسی کیپ پہن کر گئے۔

اس مصری مسلم شخص سے ملے تو ان کی امید کے برخلاف نہ اس کی لمبی داڑھی تھی اور نہ ہی عربی لباس تھا۔ اس کے بعد یوسف ایسٹس نے اسے مسیحیت کی دعوت دینا شروع کی۔ کچھ عرصہ کے لیے وہ یوسف ایسٹس کے گھر مقیم ہوا تو دن رات وہ، ان کی بیوی اور ان کے والد اسے بائبل سیکھانے کی کوشش کرتے رہے۔ اسی دوران میں ایک کاتھولک چرچ کا پادری بھی ان کے گھر پر مقیم ہوا۔ یہ ہر روز نشست جماتے جس میں ہر ایک اپنی اپنی بائبل کے بارے میں گفتگو کرتا تینوں مسیحی افراد تین الگ الگ بائبلوں کو زیادہ قطعی سمجھتے تھے۔

سب مل کر اس محمد نامی مہمان کو مسیحیت کی تبلیغ کرتے جسے وہ بہت غور سے سنتا اور سوال پوچھنے پر اسلام کے بارے میں بھی بتاتا۔ پھر ایک روز کاتھولک پادری نے اس مسلم شخص سے فرمائش کی کہ کیا مجھے مسجد دیکھا سکتے ہو؟ محمد انھیں مسجد لے گئے۔ واپسی پر سب نے پوچھا کہ کیسا رہا؟ تو بتایا کہ مسلمان تو نہ گانا گاتے ہیں نہ ہر نماز کے ساتھ تقریر کرتے ہیں۔ بس عبادت کرکے آجاتے ہیں۔

کچھ دن بعد ایک بار پھر اس کاتھولک پادری نے ساتھ جانے کی فرمائش کی۔ اس بار پورا دن گذر گیا اور محمد اور پادری صاحب نہیں آئے۔ رات گئے جب واپسی ہوئی تو پادری اب اسلام قبول کر کے مسلم ہو چکے تھے۔ یوسف ایسٹس جن کا اس وقت نام جوزف ایسٹس تھا بہت پریشان ہوئے اور اپنی بیوی کو روداد سنائی۔ جواب میں ان کی بیوی نے کہا کہ میں نے تو پادری سے پہلے ہی قبول اسلام کا فیصلہ کر لیا ہے، یہ سن کر یوسف حیران ہوئے اور فوراََ گئے اور محمد کو سوتے میں سے اٹھایا اور کہا کہ انھیں بات کرنی ہے۔ پھر مذہب پر یوسف ایسٹس اور محمد ساری رات گفتگو کرتے رہے اور فجر تک گفتگو جاری رہی۔ پھر یوسف ایسٹس نے بھی اسلام قبول کر لیا۔ منسٹر والد نے بھی چند مہینے بعد اسلام کو سمجھنے کے بعد اسے قبول کیا اور سب سے آخر میں ان کی کی سوتیلی ماں ایمان لے آئیں۔

بیرونی روابط
------------

* یوسف ایسٹس قبول اسلام کا واقعہ سناتے ہوئے یوٹیوب پر

مزید دیکھیے
-----------

* یووون رڈلے

حوالہ جات
---------

1. ↑  Akbar S. Ahmed (2010)۔ Journey Into America: The Challenge of Islam۔ Brookings Institution Press۔ صفحہ: 303۔ ISBN 978-0-8157-0440-9۔ 07 جنوری 2019 میں اصل سے آرکائیو شدہ۔ اخذ شدہ بتاریخ 21 جون 2016  الوسيط `|url-status=` تم تجاهله (معاونت)
وہ گاشر برم ٹو کو فتح کرنے والی پہلی پاکستانی خاتون کوہ پیما ہیں
**نائلہ کیانی** ایک خاتون کوہ پیما ہیں جن کا تعلق صوبہ پنجاب، پاکستان میں راولپنڈی شہر کے علاقے گوجرخان سے ہے۔ انھوں نے مملکت متحدہ سے ایرو سپیس انجینیئرنگ کی تعلیم حاصل کرکے کچھ عرصے اس شعبے میں بھی کام کیا تھا تاہم اب وہ اپنے خاوند کے ساتھ دبئی میں مقیم ہیں جہاں اس وقت وہ ہیکنگ کے شعبے سے وابستہ ہیں۔ الپائن کلب آف پاکستان کے سیکریٹری کرار حیدری کے مطابق نائلہ اور ان کی ٹیم نے کوہ پیمائی کی دنیا میں تاریخ رقم کردی ہے۔ وہ نہ صرف گاشر برم ٹو کو فتح کرنے والی پہلی پاکستانی خاتون کوہ پیما ہیں بلکہ وہ ایسی کوہ پیما بھی ہیں جنھوں نے اپنی پہلی مہم میں ہی آٹھ ہزار میٹر کی چوٹی فتح کی ہے۔

نائلہ کیانی نے کچھ عرصہ قبل بی بی سی سے بات کرتے ہوئے بتایا تھا کہ انھیں بچپن سے مہم جوئی کا شوق تھا۔ نائلہ کیانی نے شادی اور دو بچوں کی پیدائش کے بعد کوہ پیمائی کا آغاز گیشابرم ٹو کو فتح کر کے کیا تھا۔ بچے کی پیدائش کے چند ماہ بعد انھوں نے آٹھ ہزار میٹر سے بلند چوٹی فتح کر کے لوگوں کو خوشگوار حیرت میں مبتلا کر دیا تھا

نائلہ کیانی کی شادی پسند کی شادی تھی۔ ان کے خاوند خالد راجا کو ان کے شوق کا علم تھا نائلہ کے مطابق *انھیں یہ بھی پتا تھا کہ میرے شوق اور دلچسپیاں تبدیل ہوتی رہی ہیں۔‘'*

نائلہ نے ایک انٹرویو میں بتایا *مجھے بچپن ہی سے مہم جوئی اور پہاڑوں سے عشق تھا، اسی لیے شادی کی بڑی تقریبات کرنے کی جگہ میں نے اپنی شادی کی تقریب کے ٹو بیس کیمپ پر منعقد کی تھی۔‘' کے ٹو بیس کیمپ پر نائلہ کیانی کی شادی کی تقریب کی تصاویر اور ویڈیوز وائرل ہوئی تھیں۔*

اپنے اس سفر کو یاد کرتے ہوئے نائلہ کہتی ہیں کہ *اس مہم سے پہلے میں نے کوہ پیمائی کی کوئی تربیت حاصل نہیں کی تھی۔ آٹھ ہزار میٹر سے قبل کوئی پانچ، چھ ہزار میڑ کی چوٹی بھی سر نہیں کی تھی۔‘' مگر یہ ضرور تھا کہ انھوں نے باضابطہ مہم سے قبل گاشر برم ٹو کے کیمپ تھری پر ایک مشق کی تھی۔ یہ سب کوہ پیماؤں کے لیے باضابطہ مہم شروع کرنے سے قبل معمول کی پریکٹس ہوتی ہے۔*

ان کا کہنا تھا کہ ’'پاکستان میں زیادہ تر کوہ پیماؤں کا تعلق گلگت بلتستان سے ہے۔ ان کی پیدائش اور بچپن ہی پہاڑوں اور دو، دو ہزار میٹر کی بلندی پر ہوتی ہے۔ وہ اس ماحول کے بھی عادی ہوتے ہیں جبکہ میں میدانی علاقے کی رہنے والی تھی۔ اس لیے میرا آٹھ ہزار میٹر تک پہنچا مشکل سمجھا جارہا تھا۔‘' وہ کہتی ہیں کہ ’بچے کی پیدائش کے فوراً بعد جسم کسی بڑی مہم کے لیے تیار نہیں ہوتا۔ مہم کی تیاری کے لیے میں نے جسمانی تربیت سے زیادہ اپنے حوصلہ کو مضبوط کیا اور خود کو ذہنی طور پر تیار کیا کہ میں یہ کرسکتی ہوں۔‘

حوالہ جات
---------

1. ↑
2. ↑
آپ ایک خوبصورت اور خوب سیرت جوان تھے آپ نے اپنے والد کے ہمراہ انتقام خون امام حسین علیہ السلام کی خاطر قیام فرمایا اور دشمنان اھلبیت سے جنگ کی لیکن والد گرامی حضرت زید کی شھادت کے بعد کوفہ میں زندگی مشکل ہو گئی لھذا اپنے کچھ ساتھیوں کے ساتھ خراسان کاقصد کیا خراسان میں شیعہ اور محبان اھلبیت کافی تعداد میں رتے تھے آپ مدائن اور شہر ری سے ہوتے ہوئے خراسان آئے اور یہاں سرخس، بلخ وغیرہ میں رہے لیکن بنی امیہ نے آپ سے خوف محسوس کرتے ہوئے آٹھ ہزار گھوڑسوار کا لشکر شام سے بھیجا اور ارغوی نامی گاؤں میں تین دن، شب و روز جنگ کے بعد آپ نے جام شہادت نوش فرمایا۔ آپ کی شہادت اٹھارہ سال کی عمر میں بروز جمعہ وقت عصر 125 ھجری میں واقع ہوئی۔ آپ کے سر مبارک کو بدن سے جدا کرکے حاکم دمشق ولید بن یزید بن عبد الملک کے پاس بھیجدیا گیا۔ اور آپ کے بدن مبارک کو شہر جوزجان کے دروازے پر لٹکا دیا گیا۔ اور یہ بدن مبارک ابو مسلم خراسانی کے قیام تک لٹکا رہا۔ ابو مسلم خراسانی کے قیام کے وقت اس کو اتار کر دفن کیا گیا اس سال خراسان میں ہر پیدہ ہونے والے بچے کا نام یحیی یا زید رکھا گیا۔ یحیی بن زید خراسان میں علی رضا کے بعد سب سے عظیم شخصیت ہیں اور آپ کی آرامگاہ عظیم زیارت گاہ اور محل استجابت دعا ہے۔

حوالہ جات
---------

tareekh ibn-e-razaq
**رائے حسن نواز** (پیدائش 1 نومبر 1955) ، ایک پاکستانی سیاست دان ہے جو 2013 اور 2015 کے درمیان پاکستان کی قومی اسمبلی کے رکن رہے۔ اس سے قبل وہ 1988 سے 1990، 1990 سے 1993 اور 1997 سے 1999 تک تین مرتبہ پنجاب اسمبلی کے رکن رہے۔ انھیں فروری 2015 میں سپریم کورٹ آف پاکستان نے اثاثے چھپانے کے الزام میں تاحیات نااہل قرار دے دیا تھا۔

سیاسی کیریئر
------------

رائے حسن نواز 1988 کے پاکستانی عام انتخابات میں حلقہ پی پی 185 (ساہیوال) کے لیے اسلامی جمہوری اتحاد کے امیدوار کے طور پر پنجاب کی صوبائی اسمبلی کے لیے منتخب ہوئے اور وزیر اعلیٰ پنجاب نواز شریف کے مشیر کے طور پر خدمات انجام دیں۔  وہ 1990 کے پاکستانی عام انتخابات میں حلقہ پی پی 185 (ساہیوال) کے لیے IJI کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے اور وزیر اعلیٰ پنجاب کے مشیر کے طور پر دوبارہ خدمات انجام دیں۔  وہ 1997 کے پاکستانی عام انتخابات میں پاکستان مسلم لیگ (ن) کے حلقہ پی پی 185 (ساہیوال) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انھوں نے 2005 میں ضلع ساہیوال کے ضلعی ناظم کی حیثیت سے خدمات انجام دیں ۔ وہ 2013 کے پاکستانی عام انتخابات میں پاکستان تحریک انصاف کے امیدوار کے طور پر حلقہ این اے 162 سے پاکستان کی قومی اسمبلی کے لیے منتخب ہوئے تھے۔ انھیں فروری 2015 میں سپریم کورٹ آف پاکستان نے اثاثے چھپانے کے الزام میں تاحیات نااہل قرار دے دیا تھا۔

حوالہ جات
---------

1. ↑  "Previous Assemblies"۔ www.pap.gov.pk۔ 14 جون 2017 میں اصل سے آرکائیو شدہ۔ اخذ شدہ بتاریخ 09 فروری 2018
2. ↑  "Previous Assemblies"۔ www.pap.gov.pk۔ 14 جون 2017 میں اصل سے آرکائیو شدہ۔ اخذ شدہ بتاریخ 09 فروری 2018
3. ↑  "Previous Assemblies"۔ www.pap.gov.pk۔ 15 جون 2017 میں اصل سے آرکائیو شدہ۔ اخذ شدہ بتاریخ 09 فروری 2018

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
مثنوی مولانا روم
**مثنوی مولانا رُوم**" جو "**مثنوی مولوی معنوی**سے بھی معروف ہے
یہ کتاب ہے جس نے مولانا کے نام کو آج تک زندہ رکھا ہوا ہے اور جس کی شہرت اور مقبولیت نے ایران کی تمام تصانیف کوپیچھے چھوڑ دیا ہے۔ اس کے اشعار کی مجموعی تعداد، (جیسا کہ کشف الظنون صفحہ 1589 جلد 2 مکتبہ طباعت دار احیاء التراث العربی بیروت لبنان میں ہے) 26660 عدد ہے۔ مشہور یہ ہے کہ مولانا نے چھٹا دفتر ناتمام چھوڑ تھا اور فرمایا تھا کہ

باقی ایں گفتہ آید بی گماں   

در دل ہر کس کہ باشد نور جاں

اس پیشن گوئی کے مصداق بننے کے لیے نے بہت لوگوں نے کوششیں کیں اور مولانا سے جو حصہ رہ گیا تھا اسے پورا کیا، لیکن حقیقت یہ ہے کہ مولانا نے بیماری سے نجات پا کر خود اس حصے کو پورا کیا تھا اور ساتواں دفتر لکھا تھا جس کا مطلع یہ ہے

اے ضیا الحق حسام الدیں سعید   

دولتت پائندہ عمرت بر مزید

### مثنوی کی شہرت اور مقبولیت

مثنوی کو جس قدر شہرت اور مقبولیت حاصل ہوئی، فارسی کی کسی کتاب کو آج تک نہیں ہوئی۔ صاحب مجمع الفصحا نے لکھا ہے کہ ایران میں چار کتابیں جس قدر مقبول ہوئیں، کوئی نہیں ٰہوئی۔

شاہ نامہ  

گلستان  

مثنوی روم  

دیوان حافظ

ان چاروں کتابوں کا موازنہ کیا جائے تو مقبولیت کے لحاظ سے مثنوی کو ترجیح ہوگی۔ مقبولیت کی ایک بڑی دلیل یہ ہے کہ علما و فضلا نے مثنوی کو جس قدر اہمیت دی اور کسی کتاب کو نہیں دی۔ کشف الظنون ایک مشہور شرح ہے۔ جس کے بعد بھی کئی شرحیں لکھی گئی مثلا شرح محمد افضل الہ آبادی، و ولی محمد، و عبد العلی بحر العلوم و محمد رضا وغیرہ وغیرہ۔ چند شرحیں جو مثنوی روم کی لکھی گئی اور جن کا نقشہ کشف الظنون سے ماخوذ ہے مندرجہ ذیل ہے

### مثنوی کی شرحیں

مولی مصطفی بن شعبان سودی کی شرح چھ جلدوں میں ہے  

شیخ اسماعیل انقروی یہ بھی چھ جلدوں میں ہے  

کمال الدین خوارزمی کی کنوز الحقائق   

عبد اللہ بن محمد رئیس الکتاب درویش علمی۔ یہ جلد اول کی شرح ہے۔ یوسف المتوفی نے 953 میں مثنوی کا خلاصہ کیا تھا، یہ اس کی شرح ہے۔  

طریفی حسن چلپی کی کاشف الاسرار، بعض اشعار کی شرح ہے۔  

علاؤ الدین مصنفک حسین واعظ، خلاصہ مثنوی کی شرح ہے، اس کے دیباچے میں دس مقالے ہیں جس میں اصطلاحات تصوف اور فرقہ مولویہ کے مشائخ کے حالات ہیں۔  

شیخ عبد المجید سیواسی، سلطان احمد کے حکم سے تصنیف ہوئی۔  

علائی بن یحیی واعظ شیرازی اسماعیل ودہ کی ازھار مثنوی۔ صرف احادیث و آیات قرآنی و الفاظ مشکلہ کی شرح ہے۔

کلید مثنوی، اشرف علی تھانوی نے 24 جلدوں میں اردو زبان میں شرح لکھی ہے۔ معلومات و رموز و حقائق تصوف کا جو سمندر مثنوی میں پوشیدہ ہے اس کی تفصیلات کے لیے یہ شرح بے نظیر ہے۔ اس کو ادارہ تالیفات اشرفیہ ملتان نے چھپا ہے۔

حوالہ جات
---------

1. ↑  سوانح مولانا روم از شبلی نعمانی

| * د
* ب
* ت
تصنیفات مولانا رومی |
| --- |
| تصنیفات | 
* *مثنوی مولانا روم*
* *دیوان شمس تبریزی*
* *فیہ ما فیہ*
* **مجالس سبعہ**
* **مکتوبات**

 |
| شخصیات | 
* Sultan Walad (بیٹا)
* Gürcü Hatun (سرپرست)

 |
| دیگر | 
* مولانا عجائب گھر

 |
Federal Bureau of Investigation

یعنی *وفاقی ادارۂ تفتیش* محکمہ انصاف امریکا کا ایک ڈویژن، جس کی بنیاد 1908ء میں رکھی۔ اس کا اصل کام محض محکمہ انصاف کی تحقیقات کرنا تھا۔ مگر 1933ء میں اسے ازسرنو اختیارات کے ساتھ منظم کیا گیا۔ اس ادارے نے جرائم اور ممنوعات کے خلاف جنگ شروع کی۔ اس کا کام وفاقی قانون کی خلاف ورزی کرنے والوں کے خلاف تحقیقات کرنا ہے۔ جیسے بغاوت، سازش اور سبوتاژ وغیرہ۔ اس ادارے کے تحت ایک اکادمی قائم ہے۔ جہاں مقامی پولیس کے معیار تحقیقات کو بلند کرنے کے لیے اعلیٰ تعلیم دی جاتی ہے۔

یہ ریاستہائے متحدہ امریکا کا وفاقی تفتیشی پاسبان ادارہ ہے جو ملک کے اندر ایسے جرائم کی تفتیش کرتا ہے جو حکومت وقت اہم سمجھتی ہے۔ یہ وفاقی پاسبان طاقت کا کردار بھی ادا کرتا ہے۔ دہشت پر جنگ میں اس محکمہ نے کلیدی کردار ادا کیا۔ یہ ادارہ امریکا میں بسنے والے مسلمانوں کو ورغلا کر دہشتی منصوبوں کی منصوبہ بندی کروا کر گرفتار کر لیتا ہے۔

حوالہ جات
---------

1. ↑  "terrorists for the FBI"۔ مدر جونز۔ 26 ستمبر 2011۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 29 ستمبر 2011  الوسيط `|url-status=` تم تجاهله (معاونت); تحقق من التاريخ في: `|date=` (معاونت)

* FBI Teaches Agents: ‘Mainstream’ Muslims Are ‘Violent, Radical

|  |  |
| --- | --- |
|  | ویکی ذخائر پر **ایف بی آئی** سے متعلق سمعی و بصری مواد ملاحظہ کریں۔ |
راز ناتھن شاہی
**راز ناتھن شاہی** (انگريزی:Raz Nathanshahi) سندھ پاکستان میں پیدا ہونے والے سندھی زبان کے مشہور افسانہ نگار، شاعر، مصور اور کيليگرافر تھے.

حالات زندگی
-----------

راز ناٿن شاہی کا اصل نام علي شير ولد نور محمد ميرانی تھا، یہ 7 اگست 1947 کو ضلع دادو کی تحصیل خیرپور ناتھن شاہ کے شہر خیرپور ناتھن شاہ میں پیدا ہوئے۔

تعليم
-----

راز ناتھن شاہی نے ابتدائی تعليم خیرپور ناتھن شاہ میں حاصل کی۔ اس نے مزید تعليم خيرپور ميرس کے ناز ہائی اسکول میں سے حاصل کی.

خدمات
-----

راز ناتھن شاہی کی ادب لگن بچپن سے تھی. اسے ادب ورثے کے طور اپنے نانا مرحوم محمد اعظم **اعظم** ميرانی سے ملا.  راز ناتھن شاہی نے شروع میں افسانے لکھے جو مختلف اخبارات اور جریدوں میں شایع ہوئے۔ بعد میں اس نے راز ناتھن شاہی تخلص سے شاعری بھی کی۔ اس نے شاعری کی مختلف صنفوں میں شاعری کی۔ اس نے شاعری کے ساتھ ساتھ مصوری اور کیلیگرافی بھی کی۔ راز بڑے عرصے تک پاکستان ٹیلی ویژن نیٹ ورک کراچی سینٹر پر بطور کیلیگرافر کام کرتے رہے۔ اس نے سندھی زبان کے ساتھ اردو میں بھی کیلیگرافی کی۔ اس کی کیلیگرافی اور مصوری کی نمائشیں بھی ہوئیں۔

وفات
----

راز ناتھن شاہی 4 نومبر 2019ء کو حرکت قلب بند ہونے سے انتقال کر گئے۔

حوالہ جات
---------

1. ↑
2. ↑
3. ↑
4. ↑
5. ↑
دوسری زبان، ایک شخص کی ایسی زبان ہے جو بولنے والے کی مادری زبان نہیں ہے، لیکن بعد میں سیکھی جاتی ہے (ایک غیر ملکی زبان کے طور پر، لیکن یہ بولنے والے کے آبائی ملک میں استعمال ہونے والی دوسری زبان ہو سکتی ہے۔) ایک بولنے والے کی غالب زبان، جو بولنے والا سب سے زیادہ استعمال کرتا ہے یا اس کے ساتھ سب سے زیادہ آرام دہ ہے، ضروری نہیں کہ بولنے والے کی پہلی زبان ہو۔ دوسری زبان بھی غالب ہو سکتی ہے۔ مثال کے طور پر، کینیڈا کی مردم شماری اپنے مقاصد کے لیے پہلی زبان کو "بچپن میں سیکھی جانے والی اور اب بھی بولی جانے والی پہلی زبان" کے طور پر بیان کرتی ہے، اس بات کو تسلیم کرتے ہوئے کہ کچھ لوگوں کے لیے، قدیم ترین زبان ختم ہو سکتی ہے، ایک ایسا عمل جسے کمی زبان کے نام سے جانا جاتا ہے۔ یہ اس وقت ہو سکتا ہے جب چھوٹے بچے زبان کے نئے ماحول میں چلے جاتے ہیں۔

غیر ملکی زبان
-------------

تدریسیات اور سماجی لسانیات میں، دوسری زبان اور غیر ملکی زبان کے درمیان فرق کیا جاتا ہے، مؤخر الذکر کو اس علاقے میں استعمال کرنے کے لیے سیکھا جا رہا ہے، جہاں وہ زبان اصل میں کسی دوسرے ملک سے ہے اور بولنے والوں کے آبائی ملک میں نہیں بولی جاتی ہے۔ اور دوسرے الفاظ میں، غیر ملکی زبان ممالک کے نقطہ نظر سے استعمال کی جاتی ہے؛ دوسری زبان افراد کے نقطہ نظر سے استعمال کی جاتی ہے۔

مثال کے طور پر، ہ بھارت، پاکستان، سری لنکا، بنگلہ دیش، فلپائن، شمالیہ ممالک اور ہالینڈ جیسے ممالک میں انگریزی کو اس کے بہت سے بولنے والوں کے ذریعہ دوسری زبان سمجھا جاتا ہے، کیونکہ وہ اسے نوجوانی میں سیکھتے ہیں اور اسے باقاعدگی سے استعمال کرتے ہیں۔ درحقیقت جنوبی ایشیا کے کچھ حصوں میں یہ عدالتوں، حُکومت اور کاروبار کی سرکاری زبان ہے۔ یہی بات الجزائر، مراکش اور تُونس میں فرانسیسی کے لیے کہی جا سکتی ہے، حالاں کہ فرانسیسی ان میں سے کسی میں بھی سرکاری زبان نہیں ہے۔ عملی طور پر، ان ممالک میں مختلف سیاق و سباق میں فرانسیسی کا وسیع پیمانے پر استعمال کیا جاتا ہے اور نشانیاں عام طور پر عربی اور فرانسیسی دونوں میں پرنٹ کی جاتی ہیں۔ سوویت یونین کے بعد کی ریاستوں جیسے یوکرین، ازبکستان، کرغزستان اور قازقستان میں بھی ایسا ہی رجحان موجود ہے، جہاں روسی کو دوسری زبان سمجھا جا سکتا ہے اور وہاں بڑی روسی کمیونٹیز موجود ہیں۔

تاہم، ہانگ کانگ کے برعکس، انگریزی کو چین میں ایک غیر ملکی زبان سمجھا جاتا ہے کیوں کہ استعمال کے مواقع کی کمی، جیسے کہ تاریخی روابط، ذرائع اَبلاغ، لوگوں کے درمیان گفتگو اور عام الفاظ۔ اسی طرح، رومانیہ اور مالڈووا میں فرانسیسی کو ایک غیر ملکی زبان سمجھا جائے گا، حالاں کہ فرانسیسی اور رومانیہ دونوں رومانوی زبانیں ہیں، رومانیہ کے فرانس سے تاریخی روابط ہیں اور سبھی فرانسیسی تنظیم کے رکن ہیں۔

معلومات
-------

| Language | L2 speakers (Weltalmanach 1986) | L2 speakers (Ethnologue.com 2013) |
| --- | --- | --- |
| 1. انگریزی زبان | 19 کروڑ | 97.9 کروڑ |
| 2. ہندوستانی زبان | 15 کروڑ | >500 کروڑ |
| 3. روسی زبان | 12.5 کروڑ | 11 کروڑ |
| 4. فرانسیسی زبان | 27 کروڑ | 28 کروڑ |
| 5. پرتگیزی زبان | 2.8 کروڑ | 1.5 کروڑ |
| 6. عربی زبان | 2.1 کروڑ | 24.6 کروڑ |
| 7. مینڈارن چینی | 2 کروڑ | 17.8 کروڑ |
| 8. ہسپانوی زبان | 2 کروڑ | 7.1 کروڑ |
| 9. جرمن زبان | 8 کروڑ | 8.8 کروڑ |
| 10. جاپانی زبان | 80 لاکھ | 10 لاکھ |
|
**چیپو اسپیوے موگیری-تریپانو** (پیدائش: 2 مارچ 1992ء) زمبابوے کی ایک خاتون کرکٹ کھلاڑی ہے جو زمبابوے کی قومی خواتین ٹیم کی کپتان تھی۔ وہ ایک آل راؤنڈر ہے جو بائیں ہاتھ سے بلے بازی کرتی ہے اور دائیں ہاتھ کی میڈیم پیس گیند باز ہے۔

ابتدائی کیریئر
--------------

موگیری کا تعلق مطارے شہر سے ہے۔ اس نے 15 سال کی عمر میں جنوبی افریقہ میں 2008ء کے عالمی کپ کوالیفائر میں زمبابوے کے لیے بین الاقوامی کرکٹ میں قدم رکھا۔ موگیری ٹورنامنٹ میں اپنی ٹیم کے چار میچوں میں نظر آئیں، انھوں نے 60 رنز بنائے اور تین وکٹیں لیں۔ اس کی بہترین بلے بازی اور باؤلنگ کے اعداد و شمار اسی کھیل میں سامنے آئے، جب اس نے برمودا کے خلاف 38 رنز بنائے اور 1/8 لیا۔ اپنے ڈیبیو کے بعد، موگیری کا اگلا بڑا بین الاقوامی ٹورنامنٹ دسمبر 2010ء میں افریقہ کا علاقائی کوالیفائر تھا، جو 2013ء کے ورلڈ کپ کے لیے کوالیفائی کرنے کے عمل کا حصہ تھا۔ زمبابوے 2011ء کے عالمی کپ کوالیفائر کے لیے کوالیفائی کرنے کے لیے ٹورنامنٹ میں رنر اپ رہا، لیکن موگیری اس ایونٹ کے لیے حتمی ٹیم نہیں بنا سکے۔ 2013ء کے ورلڈ ٹی ٹوئنٹی کوالیفائر میں، موگیری نے اپنی ٹیم کے پانچوں میچوں میں 68 رنز بنائے (نونہلانہلا نیاتھی کے بعد اس کی ٹیم کے لیے دوسرے نمبر پر)۔ اس کا سب سے زیادہ اسکور پاکستان کے خلاف 33 گیندوں پر 32 رنز تھا، ایک میچ میں جہاں اس کی ٹیم کا مجموعی سکور صرف 70 رنز تھا۔

### بین الاقوامی کیریئر

زمبابوے کے کپتان کے طور پر موگیری کا پہلا بین الاقوامی ٹورنامنٹ جنوبی افریقہ میں 2014ء افریقہ ٹوئنٹی 20 چیمپئن شپ تھا۔ اس نے نمیبیا کے خلاف ایک میچ میں 68 رنز بنائے، اس کی ٹیم تھائی لینڈ میں 2015ء کے عالمی ٹی ٹوئنٹی کوالیفائر کے لیے کوالیفائی کرنے میں پہلے نمبر پر رہی۔ ورلڈ ٹی ٹوئنٹی کوالیفائر میں، موگیری نے زمبابوے کے سب سے زیادہ رنز بنانے والے اور مجموعی طور پر چوتھے نمبر پر رہنے کے لیے 120 رنز بنائے۔ اس نے 51 ناٹ آؤٹ بنائے اور چین کے خلاف 1/14 لیا اور پھر اسکاٹ لینڈ کے خلاف تیسری پوزیشن کے پلے آف میں میچ کی بہترین کھلاڑی قرار پائی، 2/17 لے کر 47 رنز بنا کر زمبابوے کو دوسرے آخری سے جیتنے میں مدد ملی۔ میچ کی گیند. دسمبر 2018ء میں، ان کی جگہ میری-این مسونڈا کو زمبابوے کی خواتین ٹیم کی کپتان مقرر کر دیا گیا۔ اس نے 5 جنوری 2019ء کو زمبابوے کے لیے ویمنز ٹوئنٹی 20 انٹرنیشنل میں نمیبیا کی خواتین کے خلاف ڈیبیو کیا۔

### ذاتی زندگی

موگیری کی شادی ڈونلڈ تریپانو سے ہوئی ہے، جو زمبابوے کی مردوں کی ٹیم کی نمائندگی کر چکے ہیں۔ ان کی ایک بیٹی ہارلی تریپانو ہے۔

حوالہ جات
---------
**امرت رائے** (1921ء – ستمبر 1996ء) اردو و ہندی کے مشہور فکشن نگار پریم چند کے بیٹے ہیں۔ "قلم کا سپاہی" کے نام سے پریم چند کی سوانح عمری لکھی۔ ہندی ترقی پسند فکشن کو تقویت دینے والے فکشن نگار ہیں۔ 1935ء سے انھوں نے کہانیاں لکھنا شروع کیں اور جلد ہی ادبی دنیا میں مشہور ہو گئے۔ دنیا میں نئے تجربے کرنے اور نئی سوچ کے ذریعے سماج کو نیا موڑ دکھانے والے کہانی نگاروں میں امرت رائے کا شمار ہوتا ہے۔ زندگی اور معاشرے کے مختلف مسائل پر انھوں نے گھری نظر ڈالی ہے۔ دھند لکے میں مل جانے والی انسانیت کے لیے ہمدردی، سرمایہ دارانہ نظام کے خلاف غم و غصہ، غریبی مفلسی، بے کاری، بٹوارے کی وجہ سے ملک میں پیدا ہونے والے مختلف مسائل، برائیوں، کمزوریوں اور اقتصادی ناہمواریوں، ان سب موضوعات کے اردگرد ان کی کہانیاں گھومتی ہیں۔ ان کی ابتدائی کہانیاں جو مجموعہ "جیون کے پہلو" میں شامل ہیں، فنی اعتبار سے کمزور ہیں لیکن رفتہ رفتہ ان کے یہاں پختگی آتی گئی۔ اس سرمایہ دارانہ نظام کی مخالفت امرت رائے کی کہانیوں کی بنیاد ہے۔ سرمایہ داری کو امرت رائے استحصال کی دوسری شکل مانتے ہیں۔ یہ استحصال کہیں بھی ہو رہا ہو کسی بھی شکل میں ہو رہا ہو امرت رائے اس کی سخت مخالفت کرتے ہیں۔ امرت رائے کی زیادہ تر کہانیاں سماجی حقیقت نگاری کی کہانیاں ہیں۔ امرت رائے کو کرداروں کی ذہنی اور جذباتی کشمکش کی مصوری میں بڑا کمال حاصل ہے۔ "کوئلی" ، "پھر صبح ہوئی"، "پھیکا کاغذ"، "ڈاک منشی کی ایک شام" ، "رام کہانی کے دوہنی" جیسی کہانیوں میں انھوں نے کرداروں کے اندرونی جذبات کا عمدہ تجزیہ کیا ہے۔ آخر الذکر کہانی ایک طوائف کی بے بسی و مجبوری کی کہانی ہے۔ "پھر صبح ہوئی" میں ایک ادھیڑ عمر کی غیر شادی شدہ نرس کی نفسیات کا تجزیہ کیا گیا ہے۔

تصنیفات
-------

1. جیون کے پہلو
2. اتہاس
3. قصبہ کا ایک دن
4. لال دھرتی
5. بھور سے پہلے
6. کٹھگڑے
7. گیلی مٹی
8. چتر پھلک
9. ایک سانولی لڑکی
10. ستیہ میوجےتی
11. شام کی تھکن
12. ایک کامیاب تصویر
13. ترنگے کفنا

حوالہ جات
---------

1. 1 2 3   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. ↑   — اخذ شدہ بتاریخ: 7 مارچ 2019
3. ↑  "Amrit Rai, prolific Hindi writer & son of Munshi Premchand, passes away in Allahabad"۔ India Today۔ 16 October 2012۔ اخذ شدہ بتاریخ 30 اکتوبر 2013
**عظمی ٰ زاہد بخاری** (18 اگست 1976ء) ایک پاکستانی سیاستدان ہیں جو 2002ء سے مئی 2018ء تک پنجاب کی صوبائی اسمبلی کی ممبر تھیں۔

ابتدائی زندگی اور تعلیم
-----------------------

عظمی زاہد 18 اگست 1976ء کو زاہد حسین بخاری کے گھر پاکستان کے شہر فیصل آباد میں پیدا ہوئیں۔ ان کے والد لاہور ہائی کورٹ کے سابق جسٹس سید زاہد حسین بخاری تھے۔ عظمی زاہد نے ابتدائی تعلیم شیخوپورہ سے حاصل کی اور پنجاب یونیورسٹی سے بیچلر آف آرٹس حاصل کیا۔ انھوں نے 2001ء میں پاکستان کالج آف لا لاہور سے ایل ایل بی کی ڈگری حاصل کی اور بطور وکیل کام بھی کر رہیں ہیں۔

سیاسی زندگی
-----------

عظمی زاہد 2002ء کے پاکستانی عام انتخابات میں خواتین کے لیے مخصوص نشست پر پاکستان پیپلز پارٹی (پی پی پی) کی امیدوار کے طور پر پنجاب کی صوبائی اسمبلی کے لیے منتخب ہوئیں۔ 2008ء کے پاکستانی عام انتخابات میں وہ خواتین کے لیے مخصوص نشست پر پیپلز پارٹی کی امیدوار کے طور پر پنجاب کی صوبائی اسمبلی کے لیے دوبارہ منتخب ہوئیں۔ عظمی فروری 2013ء میں، پاکستان مسلم لیگ (ن)میں شامل ہوگئیں۔ عظمی زاہد 2013ء کے عام انتخابات میں خواتین کے لیے مخصوص نشست پر مسلم لیگ ن کی امیدوار کے طور پر پنجاب کی صوبائی اسمبلی کے لیے دوبارہ منتخب ہوئیں۔آپ 2018ء کے عام انتخابات میں خواتین کے لیے مخصوص نشست پر مسلم لیگ ن کی امیدوار کے طور پر پنجاب کی صوبائی اسمبلی کے لیے دوبارہ منتخب ہوئیں۔

عظمی زاہد وکالت کے پیشہ سے وابستہ رہتے ہوئے 2002ء سے 2007ء اور 2007ء سے 2013ء کے دوران پنجاب اسمبلی کی رکن تھیں اور 2009ء - 2011ء کے دوران پارلیمانی سیکرٹری برائے ثقافت و امور نوجواناں فرائض سر انجام دیتی رہیں۔ آپ 2013ء کے عام انتخابات میں خواتین کی مخصوص نشست پر مسلسل تیسری بار پنجاب صوبائی اسمبلی کی رکن منتخب ہوئیں اور چیئرپرسن قائمہ کمیٹی برائے قانون و پارلیمانی امورفرائض سر انجام دے رہی ہیں۔ عظمی زاہد نے یو کے، دبئی، قطر،ایران اور ترکی کا سفرکیا۔ آپ نے 2011ء میں انڈوپاک ینگ پارلیمنٹرینز وفد میں بطور رکن امریکا کا دورہ کیا۔ہسپانیہ میں سوشلسٹ انٹرنیشنل کانفرنس میں شرکت کی اور انڈیا میں ’’SAFMA‘‘ کانفرنس میں شرکت کی۔ آپ کے شوہر، سمیع اللہ خان 2002ء سے 2007ء میں پنجاب اسمبلی کے رکن رہے۔

حوالہ جات
---------

1. ↑
2. 1 2  "Punjab Assembly"۔ www.pap.gov.pk۔ 13 جون 2017 میں اصل سے آرکائیو شدہ۔ اخذ شدہ بتاریخ 06 فروری 2018  الوسيط `|url-status=` تم تجاهله (معاونت)
3. 1 2 3  "Punjab Assembly"۔ www.pap.gov.pk۔ 11 مئی 2017 میں اصل سے آرکائیو شدہ۔ اخذ شدہ بتاریخ 06 فروری 2018  الوسيط `|url-status=` تم تجاهله (معاونت)
4. ↑  "Six PPP MNAs-elect quit PA seats"۔ DAWN.COM۔ 15 March 2008۔ 11 اپریل 2017 میں اصل سے آرکائیو شدہ۔ اخذ شدہ بتاریخ 06 فروری 2018  الوسيط `|url-status=` تم تجاهله (معاونت)
5. ↑  "Punjab Assembly"۔ www.pap.gov.pk۔ 06 اگست 2017 میں اصل سے آرکائیو شدہ۔ اخذ شدہ بتاریخ 06 فروری 2018  الوسيط `|url-status=` تم تجاهله (معاونت)
6. ↑  The Newspaper's Staff Reporter (19 February 2013)۔ "PPP defectors directed to show cause"۔ DAWN.COM۔ 06 فروری 2018 میں اصل سے آرکائیو شدہ۔ اخذ شدہ بتاریخ 06 فروری 2018  الوسيط `|url-status=` تم تجاهله (معاونت)
7. ↑  "PML-N secures maximum number of reserved seats in NA"۔ www.pakistantoday.com.pk۔ 03 جنوری 2018 میں اصل سے آرکائیو شدہ۔ اخذ شدہ بتاریخ 06 فروری 2018  الوسيط `|url-status=` تم تجاهله (معاونت)
8. ↑  The Newspaper's Staff Reporter (13 August 2018)۔ "ECP notifies candidates for PA reserved seats"۔ DAWN.COM۔ اخذ شدہ بتاریخ 13 اگست 2018
بابل کے معلق باغات اور عقب میں بابل کا برج۔ یہ تصویر دستی کندہ کاری ہے جو شاید اسوری دارا لحکومتوں کی پہلی کھدائی کے بعد انیسویں صدی میں بنائی گئی تھی- تصویر میں بابل کے معلق باغات اور عقب میں بابل کا برج ہے
**بابل کے معلق باغات** (Hanging Gardens of Babylon) دنیا کے سات قدیم عجائبات میں دوسرے نمبر پر شمار ہوتے ہیں -
اور یہ وہ واحد عجوبہ ہے جس کا اصل مقام ابھی تک معلوم نہیں ہو سکا -
چھٹی صدی قبل از مسیح میں بنو کد نضر ( بخت نصر) (Nebuch Adnezzar) کے عہد میں بابل (عراق ) میں کلدائی سلطنت کا احیاء ہوا تو اس نے اپنی ملکہ آمیتیس جو ماد کے بادشاہ ہووخشترہ کی بیٹی تھی، کے لیے یہ عظیم الشان باغات تعمیر کرائے جس نے اپنے وطن کے سبزہ زار اور حسین وادیاں کھو دیں تھیں۔ یہ بابل (عراق) کے شہر میں واقع تھے۔ یہ شاہی باغ کے طور پر استعمال ہوتے تھے۔ ان باغات کی اونچائی 80 فٹ تھی یہ باغات حقیقتاََ معلق نہ تھے بلکہ ایسی جگہ لگائے گئے تھے جو درجہ بدرجہ بلند ہوتی ہوئی ساڑھے تین سو فٹ تک پہنچ گئی تھی۔ ان درجوں کی تعمیر میں اس اَمر کا خیال رکھا گیا تھا کہ زمین ایسی ہو کہ نہ درختوں کی نشو و نما میں کمی آئے نہ ہی پانی کی زائد مقدار نچلے درجوں میں جا کر دیگر باغات کو خراب کرے

بابلی متون میں ان باغات کا کوئی لمبا چوڑا ذکر موجود نہیں اور نہ ہی آثار\_ قدیمہ کے پاس ان باغات کا کوئی حتمی ثبوت موجود ہے - شواہد کی کمی کی وجہ سے اس بات پر اتفاق کیا گیا ہے کہ یہ باغات بالکل افسانوی تھے - قدیم یونان میں جو وضاحتیں ملی ہیں اور روم کے تاریخ دان ایک بالکل مشرقی باغ کی مثالی اور رومانوی نمائندگی کرتے ہیں -

اگر یہ باغات حقیقت میں موجود تھے تو پہلی صدی عیسوی کے کچھ عرصہ بعد ہی تباہ ہو گئے تھے ۔

| * د
* ب
* ت
قدیم دنیا کے سات عجائبات عالم |
| --- |
| سات عجائبات | 
* گیزہ کا عظیم ہرم
* بابل کے معلق باغات
* زیوس کا مجسمہ
* معبد آرتمیس
* موسولس کا مزار
* روڈس کا مجسمہ
* اسکندریہ کا روشن مینار

 |  |
| متعلقہ | 
* عجائبات عالم
* *دنیا کے سات عجائبات عالم* (فلم 1956ء)

 |
**راہول چوپڑا** (پیدائش: 7 نومبر 1994ء) ایک اماراتی کرکٹ کھلاڑی ہے جو متحدہ عرب امارات کرکٹ ٹیم کے لیے کھیلتا ہے۔  وہ بنیادی طور پر وکٹ کیپر اور دائیں ہاتھ کے بلے باز کے طور پر کھیلتے ہیں۔

بین الاقوامی کیریئر
-------------------

فروری 2024ء میں راہول چوپڑا کو آئی سی سی کرکٹ ورلڈ کپ لیگ 2 کے لیے متحدہ عرب امارات کے قومی اسکواڈ میں شامل کیا گیا۔  انہوں نے 28 فروری 2024ء کو کینیڈا کے خلاف متحدہ عرب امارات کے لیے اپنا ایک روزہ بین الاقوامی (او ڈی آئی) ڈیبیو کیا۔

فرنچائز کیریئر
--------------

انہوں نے 20 جنوری 2024ء کو 2024ء انٹرنیشنل لیگ ٹی 20 میں ایم آئی امارات کے خلاف دبئی کیپیٹلز کے لیے ٹوئنٹی 20 میں ڈیبیو کیا۔ 



1. ↑  "Rahul Chopra Profile - Cricket Player U.A.E. | Stats, Records, Video"۔ ESPNcricinfo (بزبان انگریزی)۔ اخذ شدہ بتاریخ 30 جنوری 2024
2. ↑  "UAE SQUAD FOR ICC CRICKET WORLD CUP LEAGUE 2 TRI-SERIES (UAE-SCOTLAND-CANADA) ANNOUNCED"۔ Emirates Cricket Board۔ اخذ شدہ بتاریخ 28 فروری 2024
3. ↑  "ICC Men's Cricket World Cup League 2"۔ ESPN Cricinfo۔ اخذ شدہ بتاریخ 28 فروری 2024
4. ↑  "2nd Match (D/N), Dubai (DSC), January 20, 2024, International League T20"۔ ESPNcricinfo (بزبان انگریزی)۔ اخذ شدہ بتاریخ 28 فروری 2024
**ان ایکسپلینڈ ویلتھ آرڈر** (انگریزی: Unexplained wealth order) جنوری 2018 سے برطانیہ میں رائج ایک قانون ہے۔ اس قانون کے تحت مشتبہ شخص کو مجبور کیا جاتا ہے کہ وہ ملکیت کی مہنگی جائداد خریدنے کا ذریعہ بتائے، جائداد کی خریداری کے لیے کمائی گئی دولت کا ذریعہ بنائے ۔ اگر مشتبہ شخص مناسب وضاحت کرنے میں ناکام رہے تو پھر اس جائداد کو برطانیہ کی نیشنل کرائم ایجنسی ضبط کر سکے گی۔اس سے پہلے حکومت کے لیے عدالت میں کسی بھی شخص کا ناجائز ذریعہ آمدن ثابت کرنا مشکل ہوتا تھا۔ اس قانون میں جائداد کو جائز ثابت کرنے کی ذمہ داری ملزم پر عائد ہوگی۔ اگر وہ ثابت نہ کر پائے تو پھر برطانوی نیشنل کرائم ایجنسی ہائی کورٹ کی مدد سے یہ اثاثے ضبط کر سکے گی۔

مزید دیکھیے
-----------

*

حوالہ جات
---------

1. ↑  دولت جس کی وضاحت نہ کی جا سکے

|  |  |
| --- | --- |
| اس مضمون«‌ان ایکسپلینڈ ویلتھ آرڈر» کا عنوان غیر اردو زبان یا اردو کلمہ نویسی میں ہے۔: |  |
| «‌ان ایکسپلینڈ ویلتھ آرڈر» کا اردو متبادل ہوسکتا ہے۔ اردو متبادل ہونے کی صورت میں تبادلۂ خیال:ان ایکسپلینڈ ویلتھ آرڈر پر اردو نام کا حوالہ دے کر «‌ان ایکسپلینڈ ویلتھ آرڈر» کو اردو عنوان کے صفحے پر منتقل کر دیں۔ |
|   کلمہ نویسی کے بارے میں جاننے کیلئے یہاں کلک کریں |
**ایلس پیٹیکسو** (پیدائش 7 جون 2001ء) برازیل کی مقامی آب و ہوا کی کارکن ہے۔ اس نے 2021 ءمیں گلاسگو میں COP26 میں ماحولیات اور مقامی حقوق کے دفاع کی ترجمان کے طور پر شرکت کرنے کے بعد قومی اور بین الاقوامی شناخت حاصل کی۔ ایلس کو 2022 ءمیں بی بی سی کی 100 خواتین میں سے ایک کے طور پر اعزاز سے نوازا گیا، جب ملالہ یوسفزئی نے انھیں اس ایوارڈ کے لیے نامزد کیا۔

تعارف
-----

ایلس باہیا کے جنوب میں پراڈو کی میونسپلٹی میں، ایلس پیٹیکسو نسلی گروپ کے ایک قصبے میں پیدا ہوئی تھی۔ اس نے فیڈرل یونیورسٹی آف سدرن باہیا سے ہیومینیٹیز کی تعلیم حاصل کی اور پورٹو سیگورو اور الڈیا کرویرو کے درمیان رہتی ہے۔  ایلس طلبہ کی سرگرمی میں شامل تھی اور وہ 14 سال کی عمر سے مقامی حقوق کے بارے میں بات کرتی رہی ہے۔ وہ ذاتی طور پر 2015 میں ارٹیکم کے نام سے مشہور ایلس پیٹیکسو زمین کی ضبطی سے متاثر ہوئی تھیں۔ تب اس نے سوشل میڈیا پر اپنی کمیونٹی میں بیداری پیدا کرنے کے لیے پوسٹ کرنا شروع کیا۔ ایلس نے تب سے مختلف خصوصی میڈیا میں رائے کے کالم شائع کیے ہیں۔ وہ بالآخر برازیل میں مقامی لوگوں کے حقوق کے لیے سرگرم عمل میں ایک اہم آواز بن گئی۔  وہ سوشل نیٹ ورکس کے ذریعے بھی بیداری پیدا کرتی ہے، جہاں اس نے ایمیزون کے تحفظ، نسل پرستی یا جنسی تنوع کے بارے میں بات کرنے کی مہم چلائی ہے - ایک ایسا معاملہ جو اس کے مطابق امریکی آبادی میں ممنوع ہے۔ ایلس پہلی مقامی خاتون تھیں جو WWF کے لیے برازیل کی سفیر بنیں۔ نومبر 2021 ءمیں، اس نے ماحولیات اور مقامی حقوق کے دفاع میں ایک ترجمان کے طور پر گلاسگو میں COP26 میں شرکت کرکے بین الاقوامی سطح پر پزیرائی حاصل کی۔

مزید دیکھیے
-----------

* 100 خواتین (بی بی سی)

حوالہ جات
---------

1. ↑
2. 1 2 3  BBC 100 Women 2022: Who is on the list this year? — اخذ شدہ بتاریخ: 9 دسمبر 2022 — شائع شدہ از: بی بی سی نیوز  — شائع شدہ از: 6 دسمبر 2022
3. ↑  "Alice Pataxó: jovem indígena é protagonista na luta pelos territórios | Cimi" (بزبان پرتگالی)۔ 2022-06-13۔ اخذ شدہ بتاریخ 12 اگست 2023
4. ↑  "Alice Pataxó para O Tempo: 'Tecnologia é ferramenta de luta para indígenas'"۔ www.otempo.com.br (بزبان پرتگالی)۔ اخذ شدہ بتاریخ 12 اگست 2023
5. ↑  "Girl Crush: conheça Alice Pataxó, influenciadora indígena que todo mundo deveria seguir » STEAL THE LOOK"۔ STEAL THE LOOK (بزبان پرتگالی)۔ 2021-05-21۔ اخذ شدہ بتاریخ 12 اگست 2023
6. ↑  "From Alice Pataxó To Greta Thunberg: Get To Know Amazing Youth Climate Activists Trying To Save The World" (بزبان انگریزی)۔ 2021-11-22۔ اخذ شدہ بتاریخ 12 اگست 2023
**چاؤ ژاؤ شوان** (پیدایش:1993ء)، اپنے قلمی نام ژاؤکسوان ، ایک چینی اسکرین رائٹر اور چینی می ٹو تحریک میں سرکردہ وکیل ہیں۔

تعارف
-----

چاؤ ژاؤکسوان تقریباً 1993ء میں ووہان میں پیدا ہوئیں۔ وہ 18 سال کی عمر میں اسکرین رائٹنگ کی تعلیم حاصل کرنے کے لیے بیجنگ چلی گئیں۔ چاؤ ژاؤکسوان قلمی نام کسوان کے تحت مضامین لکھتی ہیں.

جنسی زیادتی کے الزامات
----------------------

2018ء میں، زو نے ایک مضمون لکھا جو سوشل میڈیا پر بڑے پیمانے پر پھیل گیا۔اس میں اور ایک مزید تفصیلی سیکوئل میں، ژاؤ نے الزام لگایا کہ 2014ء میں ایک انٹرن کے طور پر، وہ ایک انٹرویو لینے کی امید میں ایک چینی ٹیلی ویژن میزبان Zhu Jun سے ملی، لیکن اس نے اسے زبردستی بوسہ دیا اور اسے تقریباً 50 منٹ تک اپنی ڈریسنگ میں پکڑا۔ کمرہ اس نے بی بی سی کو بتایا کہ اگرچہ انھیں کمرے کے اندر اور باہر جانے والے کارکنوں کی طرف سے کئی بار روکا گیا، لیکن وہ خوف اور شرم سے جمی ہوئی تھیں اور انھیں خبردار نہیں کر سکیں۔ اگلے دن اس نے پولیس کو واقعے کی اطلاع دی۔  زو نے بعد میں #MeToo موومنٹ میں شمولیت اختیار کی اور Zhu پر عوامی معافی اور 50,000 یوآن ($7,400) ہرجانے کا مقدمہ دائر کیا۔  چاؤ نے تمام الزامات کی تردید کی ہے اور Zhou کے خلاف ہتک عزت کا مقابلہ کیا ہے۔ ستمبر 2021ء میں، ایک چینی عدالت نے "ناکافی ثبوت" کی بنیاد پر ژو کے خلاف ان کے الزامات کو مسترد کر دیا۔   دریں اثنا، اسے قوم پرست بلاگرز کی تنقید کا سامنا کرنا پڑا اور *گلوبل ٹائمز* میں ایک تبصرے میں دعویٰ کیا گیا کہ MeToo تحریک کو "چینی معاشرے کو ٹکڑے ٹکڑے کرنے کے لیے مغربی قوتیں استعمال کر رہی ہیں"۔ 10 اگست 2022ء کو، بیجنگ کی ایک عدالت نے بند کمرے کی سماعت کے بعد ژاؤ کی ایک اپیل کو مسترد کر دیا، اس وجہ سے کہ جمع کرائے گئے ثبوت "ناکافی" تھے۔ اس کے بعد، زو نے کہا کہ ان کی قانونی ٹیم مزید شواہد اور فوٹیج حاصل کرنے پر توجہ دے گی جو مقدمے کے دوران شامل نہیں کیے گئے تھے۔ اس کے حامیوں کا ایک چھوٹا گروپ اس فیصلے کے دن ظاہر ہوا۔ Zhu Jun، تاہم، کارروائی سے غیر حاضر رہا ہے اور چاؤ نے اپنے خلاف ہتک عزت کے مقدمے میں مزید کسی پیش رفت کے بارے میں نہیں سنا ہے۔ اس نے *دی گارڈین کو* بتایا کہ وہ "بہت مایوس" ہیں لیکن امید ہے کہ اس کا نقصان "آج کے چین میں ایک عورت ہونے کی اصل مشکل پر مزید عکاسی کر سکتا ہے۔" 

انھیں دسمبر 2022ء میں بی بی سی کی 100 خواتین میں سے ایک کے طور پر تسلیم کیا گیا تھا

مزید دیکھیے
-----------

* 100 خواتین (بی بی سی)

حوالہ جات
---------

1. ↑
2. 1 2  Zhaoyin Feng، Tessa Wong (September 27, 2021)۔ "Xianzi: The #MeToo icon China is trying to silence"۔ BBC۔ اخذ شدہ بتاریخ September 29, 2021
3. 1 2  Vincent Ni (2022-08-10)۔ "Woman at centre of China #MeToo case vows not to give up after appeal rejected"۔ The Guardian۔ اخذ شدہ بتاریخ 10 اگست 2022
4. ↑  Analysis by Nectar Gan and Steve George۔ "Analysis: The face of China's #MeToo movement loses her legal battle, but vows to appeal"۔ CNN۔ اخذ شدہ بتاریخ 28 ستمبر 2021
5. ↑  "Court rules against woman who became face of China's #MeToo movement"۔ the Guardian (بزبان انگریزی)۔ 2021-09-14۔ اخذ شدہ بتاریخ 28 ستمبر 2021
6. ↑  "BBC 100 Women 2022: Who is on the list this year?"۔ BBC News (بزبان انگریزی)۔ اخذ شدہ بتاریخ 10 دسمبر 2022
**نیلوفر بیانی** ( فارسی: نیلوفر بیانی‎

 ) ایرانی جنگلی حیات کی سرگرم کارکن اور محقق ہیں۔ انھیں 2019 میں ایرانی حکام نے جاسوسی کے الزام میں ایران میں بند دروازے کے مقدمے میں سزا سنائی گئی تھی ، اس مقدمے کی سزا کے نتیجے میں انھیں 10 سال قید کی سزا سنائی گئی تھی۔

تعلیم اور کیریئر
----------------

نیلوفر نے کینیڈا کی میک گل یونیورسٹی سے 2009 میں بیالوجی میں بی ایس سی کی ڈگری حاصل کی اور کولمبیا یونیورسٹی سے کنزرویشن بیالوجی میں ایم اے کی ڈگری حاصل کی۔ 

اس کے بعد انھوں نے اقوام متحدہ کے ماحولیاتی پروگرام (UNEP) کے مبصر اور منصوبے کی مشیر کی حیثیت سے 2012 سے لے کر 2017 کے درمیان کام کیا۔ 

### گرفتاری اور قید

نیلوفر کو جاسوسی کے الزام میں ایرانی حکام نے جنوری 2018 میں گرفتار کیا۔ 

بی بی سی کی ایک رپورٹ کے مطابق ، نیلوفر کو آٹھ ماہ تک علیحدگی اور غیر حتمی طور پر نظر بندی میں رکھا گیا، ان کے تفتیش کاروں نے انھیں جنسی تشدد کا نشانہ بنایا اور ڈرایا۔ 

انھیں 2020 میں بغیر وکیل اور معصومیت کے دعوؤں کے باوجود سزا سنائی گئی۔

بین الاقوامی دباؤ
-----------------

14 مارچ ، 2019 کو یورپی پارلیمنٹ نے ایک قرارداد منظور کی جس میں اس نے انسانی حقوق ، اظہار رائے کی آزادی ، منصفانہ آزمائش ، آزادی صحافت ، آزادی فکر اور مذہب کی آزادی سے متعلق ایرانی خلاف ورزیوں کی مذمت کی۔ 

خاص طور پر ، دستاویز میں ڈاکٹر نیلوفر بیانی اور دوسرے ماحولیاتی ماہرین کے معاملے کا حوالہ نکتہ نمبر 14 میں دیا گیا۔ دستاویز میں ایرانی حکام پر زور دیا گیا کہ وہ ایسے تمام افراد کو رہا کیا جائے جو غیر منصفانہ طور پر الزامات کے تحت جیلوں میں قید ہیں۔

ایرانی رد عمل
-------------

خفیہ ایجنسی کے تفتیش کاروں کا نیلوفر بانی کے ساتھ کیے جانے والے سلوک کا انکشاف سوشل میڈیا پر بڑے پیمانے پر ہوا۔ ایرانی اصلاح پسند سیاسی کارکن مصطفی تاجزادہ نے ٹویٹر پر ایک بیان میں لکھا کہ نیلوفر کے معاملے پر سچائی سامنے لائی جائے اور تشدد کے مرتکب افراد کو سزا دینے کا مطالبہ کیا۔

مزید دیکھیے
-----------

* 100 خواتین (بی بی سی)

حوالہ جات
---------

1. ↑
2. ↑
3. ↑  Jeanne Armstrong۔ "McGill grad jailed in Iran being criminalized for environmental work, says friend"۔ اخذ شدہ بتاریخ 19 فروری 2020
4. ↑  U. N. Environment (2019-11-22)۔ "UN Environment Programme statement on the sentencing of environmentalists in Iran"۔ UN Environment (بزبان انگریزی)۔ اخذ شدہ بتاریخ 19 فروری 2020
5. ↑  "Niloufar Bayani, Iran"۔ Scholars at Risk (بزبان انگریزی)۔ 2019-04-18۔ اخذ شدہ بتاریخ 19 فروری 2020
6. ↑  "Environmentalist In Iran Prison Exposes Torture, Sexual Threats By Interrogators"۔ Radio Farda
7. ↑  "1200 Hours of Torture, Sexual Threats and Forced Confessions"۔ IranWire | خانه (بزبان انگریزی)۔ اخذ شدہ بتاریخ 08 مارچ 2020
8. ↑  "Texts adopted - Iran, notably the case of human rights defenders - Thursday, 14 March 2019"۔ www.europarl.europa.eu (بزبان انگریزی)۔ اخذ شدہ بتاریخ 24 جون 2020
9. ↑  "Post on Twitter"۔ Twitter (بزبان انگریزی)۔ اخذ شدہ بتاریخ 29 جون 2020
**ورشا مہندرا ادلجا** ایک ہندوستانی گجراتی زبان کی نسائی ناول نگار، ڈراما نگار اور مذاکرات کار ہیں جنھوں نے اپنے ناول *انصار* کے لیے گجراتی زبان کے لیے 1995ء کا ساہتیہ اکادمی ایوارڈ جیتا تھا۔ وہ ایک ڈراما نگار بھی ہیں، اسٹیج ڈراموں، اسکرین پلے اور ریڈیو کے لیے لکھتی ہیں۔

ابتدائی زندگی
-------------

وہ 10 اپریل 1940ء کو بمبئی (اب ممبئی ) میں گنونترائے آچاریہ، گجراتی ناول نگار اور نیلابین کے ہاں پیدا ہوئیں۔ اس کے خاندان کا تعلق جام نگر سے تھا۔ اس نے 1960ء میں ممبئی یونیورسٹی سے گجراتی اور سنسکرت میں بی اے مکمل کیا  بعد ازاں اس نے 1962ء میں سوشیالوجی میں ایم اے مکمل کیا  اس نے اسکالرشپ کے تحت نیشنل اسکول آف ڈراما، دہلی میں ڈراما کی تعلیم حاصل کی۔ اس نے 1961ء سے 1964ء تک آکاشوانی، ممبئی کی ترجمان کے طور پر کام کیا۔ اس نے 1965ء میں مہندرا ادلجا سے شادی کی۔ انھوں نے 1966ء میں لکھنا شروع کیا۔ ان کی بہن الہ عرب مہتا بھی ایک ناول نگار ہیں۔

ادبی کیریئر
-----------

ورشا ادلجا نے 1973 – 1976ء تک خواتین کے ہفتہ وار *سودھا* کے ایڈیٹر کے طور پر اپنے ادبی کیریئر کا آغاز کیا اور بعد میں 1989 – 90ء کے دوران خواتین کے ایک اور میگزین *گجراتی فیمینا* کے ساتھ۔ وہ 1978ء سے گجراتی ساہتیہ پریشد کے ساتھ ایک ایگزیکٹو عہدہ رکھتی ہیں   اس نے کوڑھیوں کی کالونیوں، جیل کی زندگی کی تلاش کی ہے اور آدیواسیوں کے درمیان کام کیا ہے۔  انھوں نے 40 کتابیں لکھیں جن میں 22 ناول اور مختصر کہانیوں کی سات جلدیں شامل ہیں۔  *انصار* (1992) کوڑھیوں پر ان کا سب سے مشہور ناول ہے۔

ایوارڈز
-------

اسے اپنے ناول *انصار* کے لیے ساہتیہ اکادمی ایوارڈ (1995) ملا۔  انھیں سوویت لینڈ نہرو ایوارڈ (1976ء)، گجراتی ساہتیہ اکیڈمی ایوارڈ (1977، 1979، 1980)، گجراتی ساہتیہ پریشد ایوارڈ (1972، 1975) اور کے ایم منشی ایوارڈ (1997) بھی ملا۔ اسے 2005ء میں رنجیترام سوورنا چندرک ملا۔ اسے کہانی لکھنے کے لیے نندشنکر مہتا چندرک، سروج پاٹھک انعام اور رام نارائن پاٹھک مختصر کہانی کا انعام ملا ہے۔

مزید دیکھیے
-----------

بھارتی مصنفات کی فہرست

حوالہ جات
---------

1. 1 2  Daksha Vyas، Chandrakant Topiwala۔ "સાહિત્યસર્જક: વર્ષા અડાલજા" [Writer: Varsha Adalja] (بزبان گجراتی)۔ Gujarati Sahitya Parishad
2. 1 2 3  "Varsha Adalja, 1940-"۔ New Delhi: The Library of Congress Office
3. ↑  Kartik Chandra Dutt (1 جنوری 1999)۔ Who's who of Indian Writers, 1999: A-M۔ Sahitya Akademi۔ صفحہ: 13۔ ISBN 978-81-260-0873-5  تحقق من التاريخ في: `|date=` (معاونت)
4. 1 2 3  Prasad Brahmabhatt (2010)۔ અર્વાચીન ગુજરાતી સાહિત્યનો ઈતિહાસ - આધુનિક અને અનુઆધુનિક યુગ (History of Modern Gujarati Literature – Modern and Postmodern Era) (بزبان گجراتی)۔ Ahmedabad: Parshwa Publication۔ صفحہ: 258–260۔ ISBN 978-93-5108-247-7
5. 1 2  "Varsha Adalja visits Tameside"۔ Tameside: Tameside Metropolitan Borough Council۔ 15 اپریل 2009۔ اخذ شدہ بتاریخ 2 نومبر 2011  تحقق من التاريخ في: `|access-date=, |date=` (معاونت)
6. ↑  Susie J. Tharu، Ke Lalita (1993)۔ Women Writing in India: The twentieth century۔ Feminist Press at CUNY۔ صفحہ: 465–466۔ ISBN 978-1-55861-029-3
7. ↑  "Sanskrit Sahitya Akademi Awards 1955–2007"۔ Sahitya Akademi Official website۔ 31 مارچ 2009 میں اصل سے آرکائیو شدہ۔ اخذ شدہ بتاریخ 29 جون 2009  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)